আগ্রাবাদ সরকারি কলোনি উচ্চ বিদ্যালয় চট্টগ্রাম জেলার আগ্রাবাদে ১৯৬০ সালে প্রতিষ্ঠিত হয়। সরকারি কর্মচারী এবং অধিবাসীদের ছেলেমেয়েদের সুষ্ঠু লেখাপড়ার জন্যে আগ্রাবাদ গভর্নমেন্ট কলোনী এসোসিয়েশনের ৩রা জানুয়ারি, ১৯৫৬ সালে অণুষ্ঠিত কমিটির সভায় গৃহীত সিদ্ধান্ত অণুযায়ী বিদ্যালয়টি স্থাপন করা হয়েছিল। শুরুতে প্রাথমিক বিদ্যালয় হিসেবে এটি কার্যক্রম শুরু করে। স্থানাভাবে কখনো গণপূর্ত বিভাগের (পিডব্লউডি) গোডাউনে কখনো নির্মানাধীন কোয়ার্টারে শ্রেণীকার্যক্রম সম্পাদনা করা হত।